de Macrozamia Preissii. 



217 



exothecii paullo sint elongatae, forma oblongo-elliptica utuntur. Cl. 

 Purkinje in libro, supra citato, in tab. I. fig. 16 exothecium Zamiae 

 mediae, et in tab. XVIII. fig. 4.6. exothecium Zamiae longifoliae optime 

 expressit, sed non recte, ut opinor, figuras pag. 32 explicuit, dicens: 

 „Partieula sporangii sulcis abruptis longitudinalib us" et „Par- 

 ticula sporangii aut membranae anlherae sulcis brevibus utrin- 

 que acutis;" unde sequitur, ut cl. Purkinje cellularum lumina elon- 

 gata sulcos esse putet. Stomatia exothecii non vidi, fortasse alii me 

 fortiori contingat, ut quaedam inveniat. Endothecium granulorum e 

 cellulis porosis constat. 



Granula inter se diversum vegetationis statum praebuerunt; in 

 plurimis enim, ad basin versus dispositis, substantia quaedam granu- 

 losa inclusa erat, quam granula ad apicem collocata, aetate provectiora, 

 iam emiserant. Non est dubitandum, quin efflorescentia aut in medio 

 disco unius cuiusque lateris organi squamaeformis incipiat, et in linea 

 spirali a centro admarginesproficiscat,dum granula sibi consociata statu 

 vitae aequali gaudent, vitamque ceteris alienam degunt, idem quod 

 phalangae Malvacearum etc. singulae faciunt, aut sit efflorescentia 

 mixta, ita ut granula a loco disci quodam et centrifugali et centripetali 

 evolutione utantur. 



b. De niaterie in granulis inclusa. 



Substantia, in granulis ellipticis inclusa, e granulis permultis, soli- 

 tariis, minutissimis, ellipticis, hyalinis, 2-3 plicis longitudinalibus in- 

 structis, constat. Granula formantur e membrana tenui (Inline), quae 

 granulis acore sulphurico diluto imbutis e forma elliptica in formam 

 plus minusve sphaericam transire permittit plicis evanescentibus. 

 Quamquam haec granula sicca, quin adhibito acore sulphurico, tubum, 

 quem dicunt pollinicum, non emiserunt, non sequitur ut viventia idem 

 faciant, haec fortasse tubo pollinico gaudebunt, quum granula revera 

 granulis pollinicis simillima sint. 



Vol. XXL p.i. 28 



